Universiti Pendidikan Sultan Idris

Universiti Pondidikan Sultan Idris; miampai koinibaaan dau, UPSI; Jawi: اونيۏرسيتي ڤنديديقن سلطان إدريس) inopo nga iso universiti ginumuan id Tanjung Malim, Perak, Malaysia. Noturidong ontok toun 1922 sabaagi kolej mongingia', ii nopo nga iso mantad institusi ponginabasan takawas bobos otuo i kakal po beroperasi miampai potilombus id pogun diti. Sajara Longkod pinludaan mongingia' koiso id Tanah Melayu nopo nga hilo id Taiping om ointutunan sabaagi Kolej Pinludaan Mongingia' Matang. Noukaban ontok toun 1913, walai bangsawan Malayu Taiping, Ngah Ibrahim, noguno sabaagi kolej pinludaan mongingia' koiso id Tanah Melayu pogulu pinoundaliu kumaa hilo Tanjung Malim kalapas siam toun om noonuan ngaran tumanud ngaran do Sultan Perak ontok dii. Sajara UPSI miagal di nointutunan tokou tadau baino minimpuun ontok toun 1922 soira nointutunan universiti diti sabaagi Sultan Idris Training College (SITC). Koponuridangan nopo do SITC nga pinosuul do Timbalan Pengarah Sikul-sikul Malayu i R.O. Winstedt sabaagi iso kolej pinludaan montok tongomongingia' Malayu. Pinungaranan tumanud ngaran di Sultan Idris Murshidul Azam Shah, Sultan Perak ko-28, pinoimagon o kolej diti ontok 29 Milau 1922 so Luguan Monunurat Pogun-pogun Melayu Bersekutu, Sir George Maxwell. Ontok taang koimpuunon, monuhu o rejim pongiaan do mokikinobos montok tumanud kursus pinludaan solinaid tolu toun i popohompit pongiaan kabaalan tradisional om ilmu hisab. Miampai kopoindalanan ordinan Pondidikan 1957 i poingimpou syor mantad Ruputan Jawatankuasa Pondidikan 1956 i lobi ointutunan sabaagi Ruputan Razak, timpu kursus pinludaan rinuhangan gisom limo toun om mato balajalan wagu nga pinointutun nogi. SITC nga ointutunan nogi maya poinhimagon maya ngaran Malayu, Maktab Perguruan Sultan Idris (Sultan Idris Teachers College) toi ko' MPSI. ontok toun 1976, nosiliu o MPSI do institusi pondidikan miompot soira notorimo o tinimungan koiso i popohompit 150 mokikinobos tondu. Ontok toun 1987, nokoingkawas taraf do MPSI om nonuan ngaran wagu ii no Institut Perguruan Sultan Idris (Sultan Idris Teachers Institute) toi ko' IPSI om kursus-kurusu wagu nopo di pinointutun nga minogowit kumaa kapatahakan gaa ijazah mantad Universiti Pertanian Malaysia (baino ointutunan sabaagu Universiti Putra Malaysia). ontok toun 1997, pinoingkawas o taraf do IPSI sumiliu iso universiti om pinungaranan kawagu sabaagi Universiti Pondidikan Sultan Idris (UPSI). Kampus Kiwaa duo kampus id UPS, ii no Kampus Sultan Abdul Jalil Shah (KSAJS) om Kampus Sultan Azlan Shah (KSAS). Kampus toponsol nopo nga poinladsong id kinoyonon kiginayo 300-ekar id kakadayan Tanjung Malim i kosoborong piolitan pogun Perak om Selangor. Kampus wagu nopo nga poinladsong id kinoyonon miampai ginayo 800-acre (3.2 km2) id Proton City, iso kakadayan wagu poinladsong kiikiro 5 kilometer mantad kampus. Alumni ointutunan Adam Adli (nosusu 1989), Mongunguhup Montiri Komulakan om Sipoot Malaysia Zainal Abidin Ahmad (1895–1973), Malaysian academician and grammarian Abdul Ghafar Baba (1925–2006), bagas Deputy Prime Minister of Malaysia Suratman Markasan (1930-2024), momolihis, novelis om perintis sastera Singapura Othman Bidin (nosusu ontok 1913), mongingia' Brunei om bagas Puru Majlis Perundangan Jamil Al-Sufri (1921–2021), bagas luguan Longkod Sajara Brunei Pengiran Abdul Momin Othman (1923–2006), bagas duta do Brunei kumaa Indonesia Salleh Masri (1919–1996), minonuridong do Brunei People's Party Pengiran Muhammad Ali (1916–2005), bagas Mongunguhup Menteri Besar Brunei Pengiran Muhammad Yusuf (1923–2016), bagas Montiri Besa Brunei om monunuat do sinding kabansaan bpogun dii Marsal Maun (1913–2000), bagas Montiri Besar Brunei om minonuridong do Brunei Scout Movement Basir Taha (1913–1998), Mongingia' Brunei om advokasi komulakan Abdul Rahman Talib (1916–1968), former Montiri Pondidikan Malaysia Ibrahim Yaacob (1911–1979), minonuridong do Kesatuan Melayu Muda Husain Yusof (1918–2010), Mongingia' Brunei Sukuon Noputan labus Universiti Pendidikan Sultan Idris